open-index/open-wikipedia-markdown huggingface dataset:
Մորթոնի մատ

250 px|right|thumb|Ոտնաթաթի սովորական կառուցվածք (աջից) և Մորթոնի մատով (ձախից)
**Մորթոնի մատ**, ոտնաթաթի կառուցվածքային առանձնահատկություն, որի դեպքում երկրորդ մատն առաջինից երկար է (ոտնաթաթի երկրորդ նախագարշապարային ոսկորի համեմատությամբ առաջինի կրճատ տարբերակ)։ Հին հույներն այն համարում էին ինքնասիրահարվածության, իսկ Հին եգիպտացիները՝ տղամարդկայնության նշան։

## Կառուցվածք
250 px|right|thumb|Մորթոնի մատով ոտնաթաթ
Մարդկանց մեծամասնության դեպքում ոտքերի ոսոկորների կառուցվածքն այնպիսին է, որ դրանք տեղակայված են բթի նկատմամբ նվազման կարգով։ Սակայն կան մարդիկ, որոնց երկրորդ մատն առաջինից (բթից) երկար է։ «Մորթոնի մատն» իր անվանումը ստացել է՝ ի պատիվ ամերիկացի վիրաբույժ-օրթոպեդ Դադլի Ջո Մորթոնի (1884-1960), որն առաջինն է նկարագրել այդ երևույթը։

Մասնագիտացված գրականությունում այդ երևույթը սովորաբար բնութագրվում է որպես խանգարում, սակայն դա բավականին տարածված կառուցվածք է, որն ունի մարդկանց մոտ 10%-ը և հաճախ ոչ մի անհարմարություն չի պատճառում։ Այնուամենայնիվ, ոտնաթաթի այդպիսի կառուցվածքը կարող է կոշտուկների առաջացման և երկրորդ մատի հենամասի անհարմարավետության պատճառ դառնալ՝ քայլելու ընթացքում մարմնի ծանրության բաշխման հետ կապված։ Բացի այդ, այն կոշիկները, որոնց ձևը ոտնաթաթի այդպիսի առանձնահատկություն չի նախատեսում, կարող են առաջացնել եղունգի խեղաթյուրում։

Այս հասկացությունը երբեմն շփոթում են Մորթոնի նյարդուռուցքի հետ։ Այդ եզրույթը ներմուծել է մեկ այլ բժիշկ՝ Թոմաս Ջորջ Մորթոնը (1835-1903), և վերաբերում է ոտնաթաթի երրորդ և չորրորդ մատների միջև առաջացած նյարդուռուցքով պայմանավորված ցավագին սինդրոմին։

## Մշակույթում
160 px|right|thumb|Ազատության արձանի ոտնաթաթը
Հին հույները և հռոմեացիները ճիշտ էին համարում հենց այս տեսակի ոտքերը, ինչն արտացոլում էին իրենց քանդակներում։ Այդ պատճառով Մորթոնի մատով ոտնաթաթը նաև անվանում են հունական ոտնաթաթ՝ ի հակադրություն եգիպտականի, որի յուրաքանչյուր մատը նախորդից կարճ է։

Բոտիչելլիի (1445-1510) և Միքելանջելոյի (1475-1564) շատ կերպարների ոտնաթաթի երկրորդ մատն առաջինից երկար է։ Ամերիկյան Ազատության արձանի (1886) երևացող ոտնաթաթը ևս ունի Մորթոնի մատ։

## Ծանոթագրություններ

## Արտաքին հղումներ
* Մորթոնի համախտանիշ (Դադլի Ջոյ Մորթոն)  
* Երկար երկրորդ մատ
* Ինչ կարող են պատմել ձեր և ձեր առողջության մասին ձեր մատները

Կատեգորիա:Անատոմիա
Կատեգորիա:Կենսաբանություն
Կատեգորիա:Օրթոպեդիա
Է՜հ, ո՞վ գիտի, մենք ապիկար...

«**Է՜հ, ո՞վ գիտի, մենք ապիկար...**», Հովհաննես Թումանյանի բանաստեղծություններից։

## Պատմություն
Այս բանաստեղծության գրության ստույգ թվականը հայտնի չէ։

Ուրիշի ձեռքով արտագրված մեկ օրինակ պահվում է Եղիշե Չարենցի անվան գրականության և արվեստի թանգարանի Թումանյանի ֆոնդի № 51-ում։

Առաջին անգամ տպագրվել է Բաքվում՝ 1908 թվականին լույս տեսած Հովհաննես Թումանյանի բանաստեղծությունների գրքում (էջ 57), այնուհետև Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 153)։

Հովհաննես Թումանյանի երկերի լիակատար ժողովածուի 1-ին հատորում արտատպվել է 1908 թվականին Բաքվում լույս տեսած Հովհաննես Թումանյանի բանաստեղծությունների գրքից։

## Ծանոթագրություններ

Կատեգորիա:Բանաստեղծություններ
Կատեգորիա:Հովհաննես Թումանյանի բանաստեղծություններ
Սերգեյ Դանիելյան (դերասան)

**Սերգեյ Դանիելի Դանիելյան** (), հայ դերասան, հաղորդավար։ Հիմնականում հանդես է գալիս հումորային ժանրում։ Զբաղվում է քաղաքական երգիծանքով, «Քաղաքացիական ակտիվ քայլ» (ՔԱՔ) կուսակցության համահիմնադիրը։

## Կենսագրություն
Սերգեյ Դանիելյանը ծնվել է 1964 թվականի նոյեմբերի 8-ին Երևան քաղաքում։ Սովորել է Երևանի Վ. Բրյուսովի անվան պետական մանկավարժական ինստիտուտի պատմագիտական բաժնում։ Այնուհետև ուսումը շարունակել է Երևանի գեղարվեստա-թատերական ինստիտուտի ռեժիսորական ֆակուլտետում։ 1982-1985 թվականներին ծառայել է Խորհրդային բանակում։

## Գործունեություն
1994 թվականից որպես դերասան աշխատել է Կ. Ստանիսլավսկու անվան ռուսական պետական դրամատիկական թատրոնում, ապա Փոսի թատրոնում։ 1995 թվականից աշխատել է Երևանի «Գոյ» թատրոն-լաբորատորիայում՝ նախ որպես բեմի բանվոր, ապա դերասան։ Նույն թվականից աշխատել է «Ար» հեռուստաընկերությունում՝ որպես հաղորդավար, հումորիստ։ 1998 թվականին ռեժիսոր Միքայել Վաթինյանի հետ հիմնել է «ԻՕ» էքսպերիմենտալ մնջախաղի թատրոնը, որտեղ հեղինակել է մի շարք ներկայացումներ։ 2005 թվականից աշխատում է Երևանի պետական կամերային երաժշտական թատրոնում՝ որպես դերասան։

### Խաղացած դերեր
Սերգեյ Դանիելյանը խաղացել է դրամատիկական և մնջախաղային բազմաթիվ դերեր։ Նրա խաղացած ներկայացումներից են՝ Միշել դե Գերդերդորիդ «Ռնգեղջյուր», Վիլյամ Սարոյան «Օպերա-օպերա», Մոլիեր «Դոն Ժուան», Ժան Անույ «Նվագախումբ» և այլն։ Հանդես է եկել նաև մոնոներկայացումներում, այդ թվում՝ «Ճամպրուկ», «Սերյոժիկ», «Շարքային Դանիելյան», «Խանգարող հանգամանք» և այլն։

2006 թվականից համագործակցել է «Շանթ» հեռուստաընկերության հետ մի շարք նախագծերի շրջանակներում՝ «Իմ անունն է», «Պարահանդես», «Առավոտը Շանթում» (Անահիտ Կիրակոսյանի և Անի Ահարոնյանի հետ), «Ջեմիկը», «Վերվարածները», «Բանակում», «Անուղելիները» և այլն, նկարահանվել է նաև «Երևան ջան», «Հրաժեշտ», «Lovember», «Մայակ», «Իբրև սկիզբ», «В Россию за любовью», «Վճար», «Սկոչ և վիսկի» ֆիլմերում։

### Քաղաքական գործունեություն
2016 թվականին Սերգեյ Դանիելյանը լրագրող Արման Սուլեյմանյանի հետ համատեղ ստեղծել է «Քաղաքացիական ակտիվ քայլ» (ՔԱՔ) կուսակցությունը։ Դրա նպատակն է մասնակցել ՀՀ-ում տեղի ունեցող բոլոր ընտրություններին։ Կուսակցության գործունեությունը տարածվում է Հայաստանի ամբողջ տարածքով։

## Մրցանակներ
2004 թվականին «Իոցարտ» մոնոներկայացման համար Սերբիայի Մոնոներկայացումների և մնջախաղի փառատոնի ժամանակ արժանացել է Գրան Պրի մրցանակի։

## Ծանոթագրություններ

Կատեգորիա:Նոյեմբերի 8 ծնունդներ
Կատեգորիա:1964 ծնունդներ
Կատեգորիա:Ապրող անձինք
Կատեգորիա:Երևան քաղաքում ծնվածներ
Կատեգորիա:Անձինք այբբենական կարգով
Կատեգորիա:Դերասաններ այբբենական կարգով
Կատեգորիա:Հայ դերասաններ
Կատեգորիա:Հայ հաղորդավարներ
Կատեգորիա:Երևանի պետական գեղարվեստաթատերական ինստիտուտի շրջանավարտներ
Լացկանը (ֆիլմ, 1990)

**«Լացկանը»** (), 1990 թվականի ռեժիսոր Ջոն Ուոթերսի երաժշտական կինոֆիլմը։

## Սյուժե
1954 թվական Բալթիմոր։ Ռոքնռոլի տեղական աստղ, "Լացկան" (Ջոնի Դեփ) մականունով գեղեցիկ Ուեյդ Ուոքերը դպրոցի ամենահամարձակ և լկտի խուլիգանն է։ Նրա կարողությունը մեկ հատիկ արցունք թափել խենթացնում է բոլոր աղջիկներին, հատկապես գեղեցկուհի Էլիսոնին (Էմի Լոքեյն)։ Վերջինս սիրահարվում Լացկանին։ Նրանց կապին խանգարում է ինչպես Էլիսոնի խիստ տատիկը, այնպես էլ այն, որ Էլիսոնը պատկանում է հարուստների և պահպանողականների խմբին, ովքեր թշնամաբար էին վերաբերվում Ուեյդի նման սևամորթներին։ Բայց արդյունքում զտարյունի և սևամորթի սիրուն ոչինչ չի խանգարում, որովհետև տղան Էլիսոնի թագավորն էր, իսկ աղջիկը՝ տղայի թագուհին։

## Դերերում
*Ջոնի Դեփ — Ուեյդ Ուոքեր, Լացկան
*Էմի Լոքեյն — Էլիսոն Վեռնոն-Ուիլյամս
*Սյուզան Թայռել — Ռամոնա Ռիկետս
*Պոլի Բերգեն — տիկին Վեռնոն-Ուիլյամս
*Ռիկի Լեյկ — Պեպեր Ուոքեր
*Թրեյսի Լորդս — Վանդա Վուդվարդ
*Իգի Փոփ — Բելվեդեր Ռիկետսի հորեղբայրը
*Քիմ Մակգուայր — Տոպորիկ

## Գեղարվեստական առանձնահատկություններ
Ուոթերսի խոսքով՝ ֆիլմը ստեղծվել է որպես հիսունականների երաժշտական երիտասարդական կատակերգությունների ծաղրերգություն։ Ֆիլմի գործողությունները տեղի են ունենում 1954 թվականին Բալթիմորում՝ Ջոն Ուոթերսի հարազատ քաղաքում։

## Սաունդթրեք
# King Cry-Baby (James Intveld)
# SH Boom (Baldwin & The Whiffles)
# Doin` Time For Being Young (James Intveld)
# A Teenage Prayer (Rachel Sweet)
# Please Mr. Jailer (Wynona Sweet)
# Cry-Baby (Honey Sisters)
# Teardrops Are Falling (Five Wings)
# Nosey Joe (Bull Moose Jackson)
# Mr. Sandman (Baldwin & The Whiffles)
# High School Hellcats (James Intveld)
# Bad Boy (The Jive Bombers)
# The Flirt (Shirley & Lee)
# I`m So Young (Students)
# Piddily Patter/My Heart Goes (Nappy Brown)
# I`m A Bad, Bad Girl (Little Esther)
# Jungle Drums (Earl Bostic)
# Cherry (The Jive Bombers)
# Rubber Biscuit (The Chips)
# Gee (Crows)

## Արտաքին հղումներ

## Ծանոթագրություններ
*  
* 
* Страница фильма на официальном сайте «Dreamland»



Կատեգորիա:1990 ֆիլմեր
Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:Imagine Entertainment ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան պատանեկան կինոկատակերգություններ
Կատեգորիա:Ամերիկյան ռոմանտիկ կինոկատակերգություններ
Կատեգորիա:Երաժշտական ֆիլմեր
Կատեգորիա:Կինոկատակերգություններ
Կատեգորիա:Ֆիլմեր դեռահասների համար
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում 1954 թվականին
Твой первый диск — моя кассета

**«Твой первый диск — моя кассета»** (թարգ.՝ «Քո առաջին սկավառակը իմ ձայներիզն է»), բելառուս երգիչ և ռեփեր Տիմա Բելառուսկիխի առաջին ստուդիական ալբոմը՝ թողարկված 2019 թվականի հունվարի 30-ին։

## Նկարագրություն
Տիմա Բելառուսկիխի առաջին ստուդիական ալբոմը, որը թողարկվել է 2019 թվականի հունվարի 30-ին։ Թողարկվել է բելառուսական «Kaufman Label» երաժշտական լեյբլի միջոցով։ Ձայնապնակը ներառում է 7 երաժշտական ստեղծագործություն, որոնց ընդհանուր տևողությունը կազմում է 22 րոպե։

## Ստեղծագործությունների ցանկ

## Ծանոթագրություններ

## Արտաքին հղումներ
* 
* 
* 
* 
* 
* 
* 

Կատեգորիա:2019 ալբոմներ
Դավիդ (քաղաք)

**Դավիդ** (), Պանամայի արևմուքում տեղակայված քաղաք։ Հիմնադրվել է 1602 թվականին։ Նահանգի վարչական կենտրոնը Չիրիկին է։ Բնակչությունը 124500 մարդ է։ Քաղաքի միջով է  անցնում  Պանամերիկյան մայրուղին։

## Տնտեսություն
Դավիդը Պանամայի երրորդ մեծ քաղաքն է։ Սա երկրի առավել ինդուստրացված քաղաքներից մեկն է և հանդիսանում է ծանր արդյունաբերության, հաղորդակցության և բարձր տեխնոլոգիաների արտադրության կենտրոն։ Քաղաքը ակտիվ առևտրային կապերի մեջ է հարևան Կոստա - Ռիկայի և Կենտրոնական Ամերիկայի այլ երկրների հետ։  Քաղաքը երկրի մյուս մասի հետ կապված է պանամաամերիկյան մայրուողու միջոցով։ Քաղաքում կա միջազգային օդանավակայան։ Լավ զարգացած է զբոսաշրջությունը։

## Աշխարհագրություն
Դավիդը գտնվում է Խաղաղ օվկիանոսի և Կորդիլեռների միջև գտնվող Չիրիկայի նահանգի կենտրոնական մասում գտնվող հարթավայրում։  Քաղաքի միջով է անցնում Դավիդ գետը։ Քաղաքից հյուսիս՝ 40կմ հեռավորության վրա է գտնվում Բարու չգործող հրաբուխը, որը Պանամայի ամենաբարձր լեռն է։ Խաղաղ օվկիանոսի Չիրիկայի ծոցի արևելյան մասում է գտնվում Կոյբա կղզին, որտեղ էլ տեղակայված է ազգային ծովային պարկը։ Կոստա-Ռիկայի միջև սահմանը 30կմ է։ Դավիդը Պանամայի մայրաքաղաքից  գտնվում է 434 մետր հեռավորության վրա։

## Ներքին տեղանք
Դավիթի բնակչության խտությունը բավականին ցածր է, ընտանիքների մեծ մասը ապրում է առանձին մեկհարկանի տներում։ Քաղաքի շրջանների մեծ մասը, ներառյալ կենտրոնական, գործարար շրջանը, ներկայացված են մի քանի բարձրահարկ շենքերով։  Քաղաքի մի քանի հյուրանոցներ, բանկեր, խաղատեր և բնակելի տներ ունեն երկուսից հինգ հարկանի շենքեր։ Առավել հայտնի շրջանները գտնվում են քաղաքի հյուսիսային և հյուսիս-արևմտյան շրջաններում։ Քաղաքում կա նաև առևտրային մեծ կենտրոն։ Քանի դեռ Չիրիկի շրջանը շարունակում է գրավել զբոսաշրջիկների ուշադրությունը՝  առավել զարգացած է զբոսաշրջության ենթակառուցվածքը։

### Կլիմա
Քաղաքն ունի Կենտրոնական Ամերիկայի ամենատաք կլիման, բայց ծայրամասերում ջերմաստիճանը կտրուկ նվազում է։ Դավիթի կլիման արևադարձային մուսսոնային է՝ տոթ։ Դեկտեմբերի կեսերից մինչև ապրիլի կեսերը և ավելի երկար կլիման չորային է, ապրիլի կեսերից մինչև դեկտեմբեր խոնավ է ու շոգ:

## Պատկերասրահ

Պատկեր:David-Panama.jpg
Պատկեր:David, Panama.jpg
Պատկեր:David City Rey grocery store.jpg|Մթերային խանութ
Պատկեր:David Panama street view.jpg|Դավիդի փողոցներից մեկը


## Ծանոթագրություններ

Կատեգորիա:1602 թվականին հիմնադրված բնակավայրեր
Կատեգորիա:Բնակավայրեր այբբենական կարգով
Կատեգորիա:Պանամայի քաղաքներ
Ստոյան Վենև

**Ստոյան Վենև** (, ), բուլղարացի գրաֆիկ, ժանրային գեղանկարիչ, որն անդրադարձել է գյուղացիական թեմաների։ Վենևի կոպիտ, կենսախինդ հումորով լի գյուղական տեսարաններով գեղանկարներում ու գրաֆիկայում հանդիսատեսին ներկայացվում են ազգային մշակույթի ավանդույթները։ Ազգային մոտիվների վրա հենվող նրա գրաֆիկան մեծ դեր է խաղացել բուլղարական արվեստում այս ժանրի զարգացման համար։

## Կենսագրություն
Ստոյան Վենևը ծնվել է 1903 թվականի սեպտեմբերի 21-ին, Բուլղարիայի հարավ-արևմուտքում գտնվող Կյուստենդիլի մարզի փոքրիկ գյուղում։ Սովորել է Բուլղարիայի գեղարվեստի ազգային ակադեմիայում։

1920-1930-ական թվականներին զարգացնելով հակամիապետական ու հակաֆաշիստական թեմաներ այնպիսի նկարիչների հետ, ինչպիսիք են Իլյա Պետրովը, Ալեքսանդր Ժենդովը, Իլյա Բեշկովը, Ստոյան Վենևը ձևավորվել է որպես սատիրական գրաֆիկայի վարպետ։

1930-ական թվականների երկրորդ կեսից Վենևը նկարել է գլխավորապես գյուղական կյանք պատկերող հումորով լի կտավներ` տոնական վառ գույներով։ Վենևի ուշ շրջանի մի շարք աշխատանքներ առանձնանում են դրամատիզմով։

Նկարիչը մահացել է 1989 թվականին, Սոֆիայում։

## Ճանաչում
Նկարիչը երկու անգամ (1950 և 1953 թվականներին) արժանացել է Դիմիտրվյան մրցանակի։

1954 թվականին Ստոյան Վենևին տրվել է Բուլղարիայի ժողովրդական նկարչի կոչում։

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* '''''Վենևի էրոտիկ կտավները'''''
* '''''Փոստային դրոշմանիշ Վենևի նկարի վերարտադրությամբ'''''
* '''''Artnet.com'''''
* Стоян Венев. Встреча Советской Армии
* Վենևի կտավները Պուշկինի անվան կերպարվեստի թանգարանի կայքում

Կատեգորիա:Բուլղարացի նկարիչներ
Գաջաջիմա

**Գաջաջիմա** (ճապ՝ 臥蛇島), լքված կղզի Տոկարայի կղզիներում՝ Ճապոնիայի Կագոշիմա պրեֆեկտուրային պատկանող Սացունյան կղզիներից։ Կղզին ունի 4.07 կմ² տարածք և բնակեցված է 1970 թվականից։

## Աշխարհագրություն
Գաջաջիման գտնվում է Նականոշիմայից 28 կիլոմետր արևմուտք։ Կղզին ծագումով հրաբխային է, չնայած նրան,որ պատմական ժամանակներում հրաբխային գործունեություն տեղի չի ունեցել և չի կատարվել երկրաբանական հետազոտություն։ Անկանոն ձևավորված կզին ունի մոտավորապես 4.07 կիլոմետր քառակուսի տարածք՝ 3կիլոմետր լայնությամբ և 2 կիլոմետր երկայնությամբ։ Ափամերձ գիծը շրջապատված է մինչև 100 մ երկարությամբ ժայռերով, ինչը անհնար է դարձնում վայրէջքը՝ բացառությամբ հարավում գտնվող վայրերը։ Կղզու ամենամեծ բարծրությունը ծովի մակարդակից 497 մետր է։ Նրա կլիման է մերձարևադարձային է և անձրևոտ մայիսից մինչև սեպտեմբեր։

## Պատմություն
Տեղի ավանդազրույցի համաձայն՝ կղզին եղել է Հեյքի կլանի ապաստարաններից՝ այն բանից հետո, երբ նրանք պարտվում են  Գենփիի պատերազմը Միանամոտոյի կլանի դեմ։ Այն 1434 թվականից գտնվում էր Շիմազուի կլանի տիրապետության տակ։ 1450 թվականին կղզին նվաճվում է Ռյուկյու թագավորության կողմից և դա հանդիսանում է այդ երկրի ամեանալայն ընդլայնումը։ Էդոյի շրջանում Տակարաջիման Սացումա Դոմայինի մաս էր կազմում և կառավարվում էր որպես Կավաբե շրջանի մաս։ 1896 թվականին կղզին տեղափոխվում է Կագոշիմա նահանգի Օշիմա շրջանի վարչական վերահսկողություն, իսկ 1911-ից՝ Կագոշիմա քաղաքի Տոշիմա գյուղ։ 1940 թվականին փարոսը ավարտվում է և այդ ժամանակ բնակիչների թիվը 133 էր։ Գյուղը ունեցել է տարրական դպրոց և իր սեփական նավը՝ մայրցամաքի և այլ կղզիների հետ կապվելու համար։ 1946 թվականից մինչև 1952 թվականը կղզին կառավարվում էր Միացյալ Նահանգների կողմից՝ որպես Հյուսիսային Ռյուկյու կղզիների ժամանակավոր կառավարության մաս։ 1948 թվականին կառուցվել է կրտսեր ավագ դպրոցը, 1961 թվականին էլեկտրական և ջրմուղ մաքրման կայան, 1966 թվականին հեռախոսային համակարգը։ Բնակչությունը տնտեսապես աջակցում էր բոնիտոյի համար առևտրային ձկնորսությանը։ Այնուամենայնիվ, կղզին բազմիցս ավերվել է փոթորիկներից՝ հատկապես 1945, 1951, 1956 և 1957 թվականներին, ինչը հանգեցնում է բնակչության տեղաշարժի դեպի Ամամի Օշիմա կամ Կագոշիմայի պրեֆեկտուրաներ։ Բոնիտոյի ձկնորսության վերացումը անհայտ պատճառներով ֆինանսապես ոչնչացնում է կղզիներն ու հանգեցնում սովի՝ որի հետևանքով շատ կղզիներ դառնում են անմարդաբնակ։ Կառավարության կողմից որոշում է կայացվում 1970 թվականի հունվարին մնացած յոթ տնային տնտեսությունները 28 հոգով տեղափոխել Կագոշիմա։ 1970 թվականի հուլիսի 28-ին տարհանման պահին միայն 4 տնային տնտեսություն էր մնացել։ Այնուամենայնիվ, նույնիսկ բնակիչների տարհանումից հետո, փարոսը շարունակում էր սպասարկել մինչև 1982 թվականի ապրիլը։ Թեև վայրէջք կատարելը անթույլատրելի էր կղզու տարածքում, սակայն լքված շենքերը թալանվել են և 1996 թվականին Ճապոնիայի կառավարությունը հայտնաբերել է, որ վեց չինացիների մի կուսակցություն ապօրինի վայրէջք է կատարել կղզու տարածքում և փորձել է բնակություն հաստատել։ Նախկին կղզու բնակիչները 2001 և 2010 թվականներին այցելել են կղզի՝ հոգ տանելու իրենց նախնիների գերեզմանների համար։

## Ծանոթագրություններ

## Արտաքին հղումներ
* Global Volcanism Program
* National Geospatial Intelligence Agency (NGIA). *Prostar Sailing Directions 2005 Japan Enroute*. Prostar Publications (2005). 

Կատեգորիա:Ճապոնիայի աշխարհագրություն
Սեր և ընկերություն (ֆիլմ)

**«Սեր և ընկերություն»** (), անգլիացի գրող Ջեյն Օսթինի «Լեդի Սյուզան» վեպի մոտիվներով ռեժիսոր Ուիթ Սթիլմենի կողմից 2016 թվականին նկարահանված պատմական կատակերգություն։ Անվանումը վերցված է գրողի՝ «Սեր և ընկերություն» ստեղծագործությունից։ Ֆիլմի պրեմիերան տեղի է ունեցել 2016 թվականի հունվարի 23-ին ԱՄՆ-ում «Սանդենս» փառատոնի ժամանակ, Ռուսաստանում՝ օգոստոսի 18-ին։

## Սյուժե
1790-ական թվականներին ոչ վաղուց այրիացած լեդի Սյուզան Վերտոնը ձգտում է իր և իր դստեր՝ Ֆրեդերիկայի համար կյանքի հարուստ ուղեկից գտնել։ Նրա ընտրությունը կանգ է առնում երիտասարդ Ռեջինալդ դե Կուրսիի վրա։

## Դերերում

## Պարգևներ և անվանակարգեր
;Անվանակարգեր
* 2016 թվական՝ Rotterdam International Film Festival, Big Screen Award (Ուիթ Սթիլման)
* 2016 թվական՝ Seattle International Film Festival, Best Actress (Քեյթ Բեքինսեյլ)

## Գնահատականներ
Ֆիլմը դրական գնահատանքի է արժանացել կինոքննադատների կողմից։ Rotten Tomatoes կայքում ֆիլմը 167 գրախոսությունից 98 % -ը դրական են եղել։ Metacritic կայքում 36 գրախոսության հիման վրա գնահատվել է 87 բալ (100 բալի դեպքում)։

## Ծանոթագրություններ

## Արտաքին հղումներ
* 
* 

Կատեգորիա:2010-ականների անգլերեն ֆիլմեր
Կատեգորիա:2010-ականների ռոմանտիկ դրամա ֆիլմեր
Կատեգորիա:2016 ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Իռլանդական կինոկատակերգություններ
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:Ֆրանսիական կինոկատակերգություններ
Ջեյմս Մայլզ

**Ջեյմս Մայլզ** (, ),  ամերիկացի դերասան և երաժիշտ։

## Ընտանիք և կրթություն
Մայլզ Ֆիշերը ծնվել է 1983 թվականի հունիսի 23-ին Տեխաս նահանգի Դալաս քաղաքում։ Նրա հայրը՝ Ռիչարդ Վ. Ֆիշերը, Դալասի դաշնային պահուստային բանկի նախկին նախագահն էր։ Մայրը՝ Նենսին, աշխատել է Ամերիկայի կինոարվեստի ինստիտուտում։ Մայրական պապը` հանրապետական Ջեյմս Քոլինսը, եղել է ԱՄՆ Ներկայացուցիչների պալատի անդամ։

Հաճախել է Դալասի Սենտ Մարկ () դպրոց, իսկ երբ ընտանիքը տեղափոխվել է Վաշինգտոն` Սենտ Ալբանս () դպրոց։

Ֆիշերը ավարտել է Հարվարդի համալսարանը, որտեղ ուսումնասիրել է անգլերեն։

Հարվարդում սովորելու տարիներին եղել է «Porcellian Club», «Hasty Pudding Club» խմբերի և Ա կապելլա «The Harvard Krokodiloes» երաժշտական խմբի անդամ։ Ֆիշերը խմբի տուր մենեջեր էր և կազմել է 24 երկրների ճանապարհորդական օրակարգ։ Մալյզը այն երկու ուսանողներից մեկն էր, որը 2006 թվականի ավարտական հանդիսությանը հանդես է եկել հանդիսավոր ելույթով։

## Դերասանական կարիերա
1997 թվականին առաջնելույթել է հեռուստատեսային «Իսկական կինը» (Ջենիս Վուդսի վեպի էկրանավորմամբ) ֆիլմում՝ խաղալով երիտասարդ Թրևիս ՄայՔլուրայի դերը, իսկ 2000 թվականին գլխավոր դեր է ստացել «Lone Star Struck» ֆիլմում։ 2001 թվականին «Newsday» թերթր տեսաբան Լիզ Սմիթը «Miles Fisher, 'It' Boy» հոդվածներում դերասանին անվանել է «հրաշամանուկ» և «Թոմ Քրուզի հաջորդ»։

Քրուզի հետ նմանությունը Ֆիշերին օգնել է 2002 թվականին պայմանագիր կնքել տաղանդների որոնմամբ զբաղվող «Endeavor Talent Agency» կազմակերպության հետ։

2003 թվականին Մայլզը «Աստվածներ և գեներալներ» մարտական ֆիլմում կատարել է ոչ մեծ՝ Ջոն Բիլի դերը։

2008 թվականին «Սուպերհերոսական ֆիլմ» կատակերգությունում նմանակել է Թոմ Քրուզին։

«The Baltimore Sun» թերթի քննադատը շատ դրական է արտահայտվել Ֆիշերի դերասանական խաղերի մասին։

«Խելագարները» սերիալի երրորդ եթերաշրջանում խաղացել է Փոլ Քինսի բարեկամ Ջեֆ Գրեյվզի դերը։ 2010 թվականին դերասանը «Նշանակման վայրը 5» սարսափ ֆիլմում, որը հեռարձակվել է 2011 թվականին ստացել է Փիթեր Պրիդկինի դերը։ Այդ նույն տարում Քլինթ Իսթվուդի «Ջոն Էդգար» ֆիլմում կատարել է ՀԴԲ-ի գործակալ Հարիսոնի դերը։

## Անձնական կյանք
2014 թվականին ամուսնացել է դերասան և գրող Մայքլ Բլոջետտի դստեր՝ Լյուսի Բլոջետտի հետ։

## Ֆիլմագրություն

## Ծանոթագրություններ

Կատեգորիա:1983 ծնունդներ
Կատեգորիա:21-րդ դարի դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Հարվարդի համալսարանի շրջանավարտներ
Կատեգորիա:Հունիսի 23 ծնունդներ
Ալֆրեդ Բան

**Ալֆրեդ Բան** (), անգլիացի թատերական մենեջեր։

1819 թվականին ամուսնացել է դերասանուհի Մարգարետ Ագնես Բանի (ծնյալ Սոմերվիլ) հետ։

## Կենսագրություն
1823 թվականին Բանը նշանակվել է Լոնդոնի Դյուրի Լեյն թատրոնի բեմադրիչ մենեջեր։ 1826 թվականին նա ղեկավարել է Բիրմինգհեմում գտնվող Արքայական  թատրոնը, իսկ 1833 թվականին ստանձնել է Լոնդոնի Դյուրի Լեյն և Քովենթ Գարդեն թատրոնների համատեղ կառավարումը։ Նրա այս նախաձեռնությունը հանդիպել է ուժեղ դիմադրության։ Արտոնագրային թատրոնների վերացման մասին օրինագիծ է ընդունվել Միացյալ Թագավորության համայնքների պալատում, սակայն Բանի խնդրանքով Միացյալ Թագավորության Լորդերի պալատը այն չեղարկել է։ Նա դժվարություններ է ունեցել նախ իր թատերախմբի, ապա թագավորական արքունիքի կառավարչի հետ և ստիպված էր դիմակայել մյուս թատրոնների խիստ մրցակցությանը։

Ուիլյամ Չարլզ Մաքրեդի հետ երկարատև վիճաբանությունը հանգեցրել է կատակերգուի կողմից մենեջերին վիրավորելուն։ Մաքրեդիի խոսքերով, նա ներս է մտել դռնից  «մոտենալով նրան, երբ նա նստած էր սեղանի մյուս կողմում և ցանկացել է կանգնել, ես ձեռքիս ետնամասով ապտակեցի նրա դեմքին։ Ես չէի լսում, թե նա ինչ էր ասում, բայց որքան կարող էի ուժեղ հարվածեցի նրան բռունցքովս, իսկ նա կարողացավ բռնել ինձ ու կծել ձախ ձեռքիս ճկույթը»։

Բանը նաև վիճաբանել է որպես «Շվեդական սոխակ» հայտնի օպերայի երգչուհի Ջեննի Լինդի հետ՝ վերջինիս պայմանագրի շուրջ։ Ըստ Լինդի կենսագիրներ Հենրի Սքոթ Հոլլանդի և Ու. Ս. Ռոքստրոյի՝ երգչուհին «այնքան էր տառապել տուգանքներից, դատական հայցերից և այն խայտառակությունից, որով տիկին Բանը սպառնացել էր նրան, որ նրա սիրելի և ամենահուսալի ընկերներն անգամ չեն կարողացել համոզել նրան ընդունել անգլիական թատրոնում աշխատելու ցանկացած հրավեր, ոչ մի  պայմանով կամ ոչ մի հանգամանքում»։ Բանն այս հակասությանն անդրադարձել է «Դատական գործ ընդդեմ Լինդի» աշխատության մեջ։

1840 թվականին Բանը սնանկ է ճանաչվել, բայց շարունակել է ղեկավարել Դուրեյ Լեյնը և Սուրեյ թատրոնը մինչև 1848 թվականը, հիսուներկու տարեկան հասակը։

Գեղարվեստորեն, անգլիական թատրոնների նրա ղեկավարումը խիստ հաջողված էր։ Ժամանակի գրեթե յուրաքանչյուր առաջատար անգլիացի դերասան խաղացել է նրա ղեկավարության ներքո, և նա փորձ է արել հիմնել անգլիական օպերան՝ բեմադրելով Մայքլ Ուիլյամ Բալֆի գլխավոր գործերը։ Նա գրելու շնորհ է ունեցել, և այդ օպերաների լիբրետոների մեծ մասը թարգմանել է հենց ինքը։ «Բեմի վրա՝ վարագույրից առաջ և հետ» (1840, 3 հատոր) աշխատության մեջ նա մանրամասնորեն պատմել է իր ղեկավարության փորձի մասին։

Ջեյմս Ջոյսի «Ուլիսես» վեպի բեմադրության մեջ գլխավոր հերոս Լեոպոլդ Բլումը Բանի գրած խոսքերի մասին հակիրճ (և ոչ ամբողջովին) ասել է.«Ում ժպիտն է յուրաքանչյուր գործողությունն այսքան լցնում»։ Ուիլյամ Վինսենթ Ուոլասի «Մարիտանա» օպերայի սրա բնօրինակը հնչում է այսպես. «Ում ժպիտն է յուրաքանչյուր գործողությունը լցնում ճշմարտացիությամբ»։

## Ծանոթագրություններ

Կատեգորիա:1796 ծնունդներ
Կատեգորիա:1860 մահեր
Կատեգորիա:Անգլիացի թատերական գործիչներ
Կատեգորիա:Անգլիացի ռեժիսորներ
Միանգամյա օգտագործման դրախտ

«**Միանգամյա օգտագործման ցանկ**» (), 2003 թվականի կարճամետրաժ մուլտֆիլմ, որը նորովի է մեկնաբանում Ադամի ու Եվայի պատվիրազանցության պատմությունը։

Մուլտֆիլմի անոտացիան՝ «Հետաքրքրասիրությունը արատ չէ, այլ առաջընթաց»։

## Սյուժե
Ֆիլմը ներկայացնում է Ադամի ու Եվայի մեղսագործության ոչ ավանդական պատմությունը։ Մուլտֆիլմի ընթացքում հնչում են իրադարձությունների մասնակիցների արձակած առանձին ձայներ, ինչպես նաև օրիգինալ երաժշտություն, սակայն հերոսները չեն խոսում։

Սկզբում ցուցադրվում է բնապատկերի մի հատված, ապա բնապատկերն ամբողջությամբ։ Երկնագւյն ծաղիկներով պատված բլուրների գագաթներին երևում են առանց ծաղիկների փոքր մարգագետիններ, որոնցից մեկում աճել է բարու և չարի ճանաչման ծառը։

Ծաղիկների վրայով նախ քայլում, ապա վազում են Ադամն ու Եվան։ Եվան գնում է առջևից և Ադամին տանում ծառի մոտ։ Նրանց անցած ճանապարհին մնում է  տրորված ծաղիկների շերտը։ Եվան ունի երկար մազեր և բավական նկատելի կուրծք, իսկ Ադամը ճաղատ է ու առանց սեռական որոշակի հատկանիշների։

Որդը կրծում է խնձորը ներսից և հանկարծ լսում է, որ ինչ-որ մեկն այն կրծում է դրսից։ Որդը փորձում է դուրս գալ, բայց այդ պահին լսվում է խնձորը հերթական անգամ կծելու ձայնը, և որդի շուրջն ամեն ինչ սևանում է։

Ադամն ու Եվան դադարում են ծամել, Եվան զկրտում է։ Ադամը նետում է խնձորը, որը նախքան այդ ուտում էր։ Ադամը նույնպես զկրտում է, ինչից հետո Երկրի առաջին մարդւ մոտ հայտնվում է առնանդամը, որը հիշեցնում է Ադամի կոլւ տված որդին։ Ադամը շփոթված է, իսկ Եվան դիտում է նրան, ապա բռնում գլուխն ու գոռում։ Նրա գոռոցից շուրջը գտնվող ծառերի խնձորդներից դուրս են գալիս բոլոր որդերը՝ տեսնելու, թե ինչ է պատահել։

## Ստեղծողներ

## Փառատոններ և մրցանակներ
* 2004 ֆիլմը մասնակցել է «Նիկա» կինոփառատոնի մրցութային ծրագրին.
* Ֆիլմը մասնակցել է Սուզդալ-2005 փառատոնի ինֆորմացիոն ծրագրին,
* 2005 թվականին ֆիլմը մասնակցել է «ԲԻՄԻՆԻ» անիմացիոն ֆիլմերի միջազգային փառատոնին (Ռիգա)։
* 2008 թվականին ֆիլմը մասնակցել է ժամանակակից ռուսական անիմացիայի «ReАнимация» փառատոնի ծրագրին (Կրասնոդար)։
* 2010 թվականին ֆիլմը մասնակցել է Ռուսական կինոյի փառատոնին (Festival du cinéma russe à Honfleur) Օնֆլերում։

## Հետաքրքիր փաստեր
* Ֆիլմում օգտագործվել է Արտո Թունջբոյաջյանի երաժշտությունը։ Լուսագրերում նշված են երկու կոմպոզիտորներ՝ Արտո Թունջբոյաջյան և Արեգ Նազարյան, ընդ որում՝ առաջինը նշված է Թունջբոյաջյանի անունը, սակայն «Аниматор.ру» կայքում ֆիլմում Թունջբոյաջյանի երաժշտությունն օգտագործելու մասին ինֆորմացիան բացակայում է, ինչպես նաև նրա անունը նշված չէ կոմպոզիտորների ամբողջական ցանկում «Аниматор.ру» կայքում։

## Քննադատություն
* Ռուսլան Սաղաբալյանի հոդվածում «Միանգամյա օգտագործման դրախտ» մուլտֆիլմի հերոսներ Ադամն ու Եվան սկզբում բնութագրվում են որպես «երկու անսեռ արարածներ», «անդրոիդներ»։
* 2017 թվականի հունիսին վիդեոբլոգեր Պիկուլին հրապարակել է մուլտֆիլմի 10 րոպեանոց վերլուծություն, որը մուլտֆիլմի բովանդակությունն ասոցացնում է դպրոցներում «ՈՒղղափառ մշակույթի հիմունքներ» առարկայի ներմուծման հետ։

## Ծանոթագրություններ

## Արտաքին հղումներ
* «Միանգամյա օգտագործման դրախտ» ֆիլմը Յութուբում

Կատեգորիա:2003 մուլտֆիլմեր
Կատեգորիա:Ռուսական մուլտֆիլմեր
Հազար մահ

«**Հազար մահ**», Ջեկ Լոնդոնի կարճ պատմվածքներից՝ գրված 1899 թվականին, որը նրա  հրատարակված առաջին աշխատանքն է։ Այն հերոսի միտումնավոր փորձարարաբար առաջացրած մահվան և հարության մասին է, որն իրականացնում է մի խենթ գիտնական՝ այս  փորձերի համար բազմաթիվ մեթոդներ օգտագործելով։

## Ֆիլմի  ադապտացիա
Պատմվածքի հիման վրա 1939 թվականին ռեժիսոր Վիկտոր Հալպերինը նկարահանել է «Խոշտանգումների նավը» գեղարվեստական կինոնկարը։

Ռեժիսոր/ սցենարիստ Ադամ Զանզին նկարահանել է կարճամետրաժ կինոնկար, որի պրեմիերան տեղի է ունեցել 2014 թվականին  St. Louis Filmmakers Showcase փառատոնում և արժանացել «Լավագույն դերասան» (Ջոն Բրատկովսկի) և «Լավագույն երաժշտական  ձևավորում» մրցանակների։ Հետագայում ցուցադրվել է 2016 թվականին Խորվաթիայի Վարաժդին քաղաքում տեղի ունեցած Trash Film Festival փառատոնում։

## Ծանոթագրություններ

## Արտաքին հղումներ
* A Thousand Deaths at GASLIGHT

Կատեգորիա:Ջեկ Լոնդոնի ստեղծագործություններ
Բակեթաթոն

**Բակեթաթոն** (, «Աթոնի սպասուհի», ), XVIII դինաստիայի հին եգիպտական արքայադուստր։ Ամենհոտեպ III փարավոնի և Մեծ թագուհու՝ Տիայի կրտսեր դուստրը։

## Կենսագրություն
Բակեթաթոնը նկարներում պատկերված է երեխայի տեսքով, ինչը կարող է վկայել այն մասին, որ նա ծնվել է Ամենհոտեպ III-ի կառավարման ավարտին։ Նրա ծնողների անունները ոչ մի տեղ նշված չեն, բայց Էխնաթոնը չի կարող լինել նրա հայրը։

Բակեթաթոնը հիմնականում հայտնի է Հույա պալատականի՝ Տիա թագուհու օրոք Էլ–Ամառնայի հարեմի գլխավորի դամբարանի որմնանկարներով։

Բակեթաթոնը Տիա թագուհու հետ պատկերված է երկու ճաշկերութային տեսարաններում։ Տիան նստած է Էխնաթոնի և Նեֆերտիտիի դիմաց։ Պատկերներից նմեկում Բակեթաթոնը նստած է մոր կողքին դրված աթոռակին, իսկ մյուսում՝ կանգնած է նրա կողքին։ Հույայի դամբարանի արևելյան պատին պատկերված է Տիային տաճար առաջնորդող էխնաթոնը և նրանց ուղեկցող Բակեթաթոնը։

Հյուսիսային պատին պատկերված են երկու թագավորական ընտանիքներ։ Աջ կողմում նստած է Ամենհոտեպ III-ը, նրա առաջ՝ Տիան, իսկ Տիայի կողքին՝ Բակեթաթոնը։ Տիայի հետևում պատկերված են երեք սպսուհիները։

#### Այլընտրանքային նույնականացումներ
Բակեթաթոնի միակ հայտնի տիտղոսը «Արքայի արյունակից դուստր»-ն է։ Հավանաբար նա մահացել է երիտասարդ տարիքում, քանի որ Տիայի մահից հետո նա այլևս չի հիշատակվում պատմական փաստաթղթերում։ Կա կարծիք, որ Բակեթաթոնն ու Ամենհոտեպ III-ի կրտսեր դուստրը՝ Նեբետահը, կամ ավագ դուստրը՝ Սիտամոնը, նույն մարդն են, բայց այս վարկածը չունի ապացույց։

Ըստ վարկածներից մեկի՝ Բակեթաթոնը Էխնաթոնի և նրա երկրորդ կնոջ՝ Կիյայի դուստրն է։ Նա կարող է լինել այն արքայադուստրը, որը Կիյայի հետ պատկերված է նկարում և որի անունն ավարտվում է *աթոնով*, բայց ամբողջական անունը չի պահպանվել։ Կիյայի մահից հետո նրա մասին հիշատակությունները հափշտակվել և փոխարինվել են Մերիթաթոնի, Անհեսենամոնի և նրանց դուստրերի՝ Մերիթաթոն-Թաշերիթի և Անհեսենպաատեն-Թաշերիթի անուններով (որոնք, հավանաբար, հորինվել են նկարներում Կիյայի երեխայի տեղը լրացնելու համար)։ Այս վարկածն մասամբ հիմնավորված է այն փաստով, որ Բակեթաթոնը Էլ–Ամառնայի պատկերներում երբեք չի կոչվել փարավոնի քույր, այլ միայն «Արքայի արյունակից դուստր»։ Նա երբեք չի երևում Նեֆերտիտիի դստրերի շուրջ և դրանից կարելի է ենթադրել, որ նա Էխնաթոնի և նրա մյուս կնոջ՝ Կիյայի դուստրն է։ Մոր մահից հետո Բակեթաթոնը կարող էր դաստիարակվել իր տատի՝ Տիայի կողմից։ Գինիները Բակեթաթոնի անունով են պիտակված և 13 տարով թվագրված, ինչը ենթադրում է, որ նա ժառանգել է իր մոր՝ Կիայի հարստությունը։

Գոյություն ունի վարկած, որ չբացահայտված KV35YL մումիան՝ Թութանհամոնի մայրը, կարող է լինել Բակեթաթոնը։

## Մշակույթում
* Միկա Վալտարիի «Սինուհե, եգիպտացի» ստեղծագործության և նրա «Եգիպտացի» էկրանավորման (1954) հերոսուհին։ Վեպում Բակեթաթոնը դառնում է Հորեմհեբի կինը, որը երազում էր բարեկամանալ իշխող դինաստիայի հետ և ճնշվում է իր ամուսնությունից։
* Մաքս Օվերտոնի վեպերի շարքի կենտրոնական հերոսներից մեկը, որտեղ կարելի է հետևել Ռամզես II-ի կառավարման ժամանակ նրա կյանքին՝ ծնունդից մինչև մահ։

## Ծանոթագրություններ

Կատեգորիա:Անձինք այբբենական կարգով
Կատեգորիա:Արքայադուստրեր
Կատեգորիա:Եգիպտոսում ծնվածներ
Մայամի Բիչ

**Մայամի Բիչ** (), առողջարանային քաղաք ԱՄՆ Ֆլորիդա նահանգում, Մայամիի արվարձան է։

## Նկարագրություն
Գտնվում է Բիսքեյնի ծոցի և Ատլանտյան օվկիանոսի միջև ընկած մի կղզում։ Ծոցը բաժանում է Մայամի Բիչը Մայամի քաղաքից։

Քաղաքը հաճախ հիշատակվում է Մայամի քաղաքի հետ՝ «Մայամի» ընդհանրացված հասկացությամբ՝ չնայած որ այն առանձին մունիցիպալիտետ է։ 2000 թվականի մարդահամարի տվյալներով՝ քաղաքն ունեցել է 87.933 բնակչություն, որի 55,5%-ն այլ երկրներից արտագաղթածներ էին։ 2005 թվականին բնակչության թիվը նվազել է մինչև 87 925 մարդ։ 1982 թվականին բնակչության մեծամասնությունը (60 հազար կամ 62%) հրեաներ էին, իսկ 2004 թվականին ՝ ընդամենը 19%-ը կամ 16.5 հազարը։

Մայամի Բիչը Միացյալ Նահանգների ամենահայտնի հանգստավայրերից է։

## Պատմություն
1979 թվականին Մայամի Բիչի պատմական շրջան Art Deco-ն ընդգրկվել է պատմական վայրերի ազգային գրանցամատյանում։ Art Deco շրջանը Ար-դեկո ճարտարապետության ամենամեծ հավաքածուն է աշխարհում և ներառում է հարյուրավոր հյուրանոցներ, տներ և այլ օբյեկտներ, որոնք կառուցվել են 1923-1943 թվականներին։

Մայամի Բիչում է սպանվել Ջաննի Վերսաչեն։

## Քույր-քաղաքներ
*   Ֆորտալեզա, Բրազիլիա
*  Բրամփթոն, Կանադա
*  Սանտա-Մարտա, Կոլումբիա
*  Չեսկի-Կրումլով, Չեխիա
*  Նագարիա, Իսրայել
*  Պեսկարա, Իտալիա
*  Ֆուձիսավա, Ճապոնիա
*  Կոսումել, Մեքսիկա
*  Իկա, Պերու
*  Ալմոնտե, Իսպանիա

## Պատկերասրահ

North Beach Miami Beach.jpg|Քաղաքի տեսարան
South beach miami at night.JPG|Պատմական Art Deco շրջանը գիշերը
Miami ocean drive.jpg|Art Deco շրջանը ցերեկը
Building in Miami Beach.JPG|Art Deco շրջանի նոր շինություններից մեկը


## Ծանոթագրություններ

## Արտաքին հղումներ
* Մայամի Բիչ

Կատեգորիա:1915 թվականին հիմնադրված բնակավայրեր
Կատեգորիա:ԱՄՆ
Կատեգորիա:Ֆլորիդայի քաղաքներ
Նամակ (մուլտֆիլմ)

**Նամակ** (), տիկնիկային մուլտիպլիկացիոն ֆիլմ, որը նկարահանել է Ռոման Կաչանովը 1970 թվականին, «Սոյուզմուլտֆիլմ» ստուդիայում։ Քնարական մուլտֆիլմը նվիրված է հոր հանդեպ ունեցած որդու հուզիչ զգացմունքներին. հայրը հեռավոր նավարկությունների նավապետ է։

Ֆիլմն այլաբանական ձևով պատմում է առանց հոր երեխայի մենակության մասին։ Մուլտֆիլմը նրա փորձի մասին է և այն մասին, թե ինչպես է նա տեսնում մեծահասակների աշխարհը։

Հեղինակային ոճով ֆիլմը մոտ է Ռոման Կաչանովի դասական դարձած «Ձեռնոց» մուլտֆիլմին և, ինչ-որ իմաստով, դրա գաղափարական շարունակությունն է։ Ռոման Կաչանովն այս ֆիլմում աշխատելու է հրավիրել նախորդ` «Ձեռնոց» մուլտֆիլմի հեղինակ Ժաննա Վիտենզոնին, ինչպես նաև փաստացիորեն կրկնում է նախորդ մուլտֆիլմի նկարահանող խմբի կազմը։ 
 
## Սյուժե
«Նամակ» մուլտֆիլմը քաղաքային հեքիաթ է, որը պատմում է տղայի և նրա մոր մասին. վերջիններս նամակ են սպասում ռազմական նավաստի հայրիկից։ Ֆիլմի սկզբում փոստատարն այդ ընտանիքին նամակ է բերում հայրիկից։ Բայց դրանից հետո սկսվում են սպասման երկար օրեր և ժամեր  սակայն փոստատարն այդպես էլ չի գալիս։ Գալիս են սանտեխնիկը և գազի սպասարկման աշխատակիցը, սակայն փոստատարը չի գալիս։ Մայրիկը և տղան շատ են կարոտում հայրիկին. մայրիկը նյարդայնանում է։ Մի աշնանային անձրևոտ օր մայրիկը մենակ է թողնում տղային տանը և գնում, իսկ տղան դնում է իր հոր` կապիտանի գլխարկը և դուրս գնում է պատշգամբ։ Պատշգամբը, ինչպես թռչող նավ, թռչում է քաղաքով, իսկ տղան այն ղեկավարում է ինչպես իսկական կապիտան։ Տղան տեսնում է մայրիկին, որը կանգնած է ափին և նայում է դեպի հեռուն` ծովին։ Տղան մայրիկին նստեցնում է իր նավ-պատշգամբում, և նրանք միասին անձրևի և քամու միջով գնում են ուղիղ դեպի տուն։ Եվ երբ նրանք հանգրվանում են իրենց տան պատին և ներս են մտնում, դռան զանգը տալիս է փոստատարը և նոր նամակ է տալիս հորից։

## Ծանոթագրություններ

Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ռոման Կաչանովի մուլտֆիլմեր
Կատեգորիա:Մուլտֆիլմեր երեխաների մասին
Կատեգորիա:1970 մուլտֆիլմեր
Մահամաթ Սալեհ Հարուն

**Մահամաթ Սալեհ Հարուն** ( ))` չադացի կինոռեժիսոր, 1982 թվականից ապրում է Ֆրանսիայում։ 1999 թվականին նա ստեղծել է իր առաջին գեղարվեստական ֆիլմը` «*[[Ցտեսություն, Աֆրիկա]]*»։ Նրա երկրորդ գեղարվեստական ֆիլմը` «*[[Աբունա]]*ն», արժանացել է լավագույն կինոմրցանակի FESPACO-ում, մինչդեռ նրա երրորդ ֆիլմը` «*[[Դարատտ|Դարատտը»]]*, հաղթել է Վենետիկի 63-րդ Միջազգային Կինոփառատոնի Ժյուրիի Հատուկ Գրան պրին։ 2010 թվականին նկարահանված  «*[[Աղաղակող մարդ|Աղաղակող մարդ»]]* գեղարվեստական ֆիլմը արժանացել է  Ժյուրիի Մրցանակի 2010 թվականի Կաննի Կինոփառատոնին` դարձնելով Հարունին առաջին չադացի կինոռեժիսոր, ով մասնակցել է և մրցանակի արժանացել կարևորագույն Կաննի մրցույթին։

2011 թվականին հայտարարվեց, որ նա 2011 թվականի Կաննի Կինոփառատոնի գլխավոր մրցույթում կլինի ժյուրիի անդամ։ Նրա՝ 2013 թվականի «*[[Գրիգրի|Գրիգրի»]]* ֆիլմը  առաջարկվեց 2013 թվականի Կաննի Կինոփառատոնի Ոսկյա արմավենու ճյուղ գլխավոր մրցանակի։

Հարունը նշանակվել էր ժյուրիի անդամներից մեկը 2014 թվականի Կաննի Կինոփառատոնի Cinéfondation-ի և կարճամետրաժ ֆիլմի բաժինների համար։

## Ֆիլմագրություն
### Կարճամետրաժ ֆիլմեր
* *[[Goi-Goi]]* (1995)
* *[[B 400]]* (1997)

### Գեղարվեստական ֆիլմեր
* *[[Bye Bye Africa]]* (1999)
* *[[Abouna (film)|Abouna]]* (2002)
* *[[Daratt]]* (2006)
* *[[Sex, Okra and Salted Butter]]* (2008)
* *[[A Screaming Man]]* (2010)
* *[[GriGris]]* (2013)
* *[[A Season in France]]* (2017)
* *[[Lingui, les liens sacrés]]* (2021)

### Վավերագրական ֆիլմեր
* *[[Kalala (documentary)|Kalala]]* (2005)
* *Hissane Habré: A Chadian Tragedy* (2016)

## Ծանոթագրություններ

## Արտաքին հղումներ
* BBC world service article
* World Socialist Web Site
* Alexandra Topping, ''Mahamat Saleh Haroun brings Chad to the world, and vice versa, through film,'' 25 փետրվար 2013, The Guardian

Կատեգորիա:Աֆրիկացի կինոռեժիսորներ
Կատեգորիա:Չադի մշակույթ
Կատեգորիա:Ֆրանսիացի արվեստագետներ
Կատեգորիա:Ֆրանսիացի լրագրողներ
Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Նիկոլայ Աբրամով

**Նիկոլայ Աբրամով** (, ), խորհրդային կինոգետ և սցենարիստ։

## Կենսագրություն
Ծնվել է 1908 թվականի օգոստոսի 23-ին։ 1930 թվականին Աբրամովն ավարտել է Լենինգրադի Կինոպատմության արվեստի ինստիտուտի կինոյի բաժինը, սկսել է հոդվածներ հրապարակել և դասախոսություններով հանդես գալ խրհրդային և արտասահմանյան կինոարվեստի պատմության վերաբերյալ։ Եղել է արվեստագիտության թեկնածու։ 1962 թվականին հրապարակել է մենագրություն` նվիրված վավերագրական կինոռեժիսոր Ձիգա Վերտովին, իսկ 1965 թվականին հրապարակել է «Արմտյան կինոարվեստ պատերազմի մասին» աշխատանքը։ «Կինոյի արվեստը» ամսագրի  և «Կինոարվեստի հիմնահարցերը», «Կինոյի վերաբերյալ ամենամյա պարբերական», «Էքսպրեսիոնիզմ» հավաքածուների հոդվածների հեղինակ է։

Բացի կինոգիտական աշխատանքներից, Աբրամովը սցենարներ է գրել անիմացիոն, խաղային և գիտահանրամատչելի ֆիլմերի համար։ Ստեփան Կևորկովի հետ գրված համատեղ սցենարով 1939 թվականին նկարահանվել է «Լեռնային երթ» ֆիլմը։

## Ֆիլմոգրամիա
### Սցենարիստ

* 1935 — «Ամառային գիշերվա երազ»
* 1939 — «Լեռնային երթ»
* 1954 — «Ոսկե այծքաղ»
* 1956 — «Ոսկե այծքաղ»
* 1957 — «Գայլն ու յոթ ուլիկները (մուլտֆիլմ)»
* 1957 — «Հեքիաթ Ձյունանուշի մասին»
* 1958 — «Աղվեսն ու գայլը (մուլտֆիլմ)»
* 1959 — «Ծառայողը տուն է վերադարձել»

## Ծանոթագրություններ

## Գրականություն
* 

## Արտաքին հղումներ
* Նիկոլայ Աբրամովը Animator.ru կայքում
* 

Կատեգորիա:Արվեստագիտության թեկնածուներ
Կատեգորիա:Խորհրդային մուլտիպլիկատորներ
Կատեգորիա:Խորհրդային սցենարիստներ
Կատեգորիա:Սցենարիստներ այբբենական կարգով
Մաքքարթեր թատրոն

**Մաքքարթեր թատրոն** () ոչ առևտրային, պրոֆեսիոնալ թատերախումբ։ Ներկայացումները ցուցադրվում են ԱՄՆ-ի Նյու- Ջերսի նահանգի Փրինսթոն (անգլ.՝ Princeton) քաղաքի Փրինսթոնի համալսարանի տարածքում։ Այն համարվում է երկրի ամենաակտիվ մշակութային կենտրոններից մեկը և առաջարկում է ավելի քան երկու հարյուր թատերական, երաժշտական, խորեոգրաֆիական և այլ ներկայացումներ։ Յուրաքանչյուր թատերական սեզոնին ավելի քան 200 000 հանդիսատես է հաճախում  Մաքքարտերա թատրոն։

## Առաքելություն
մինի
Մաքքարթերի թատրոնը ճանաչվել է ԱՄՆ-ի լավագույն տարածաշրջանային թատրոններից մեկը ։ Այն միակ ԱՄՆ թատերական կազմակերպությունն է, որ ն իր մեջ ներառում է ինչպես պրոֆեսիոնալ թատրոն, այնպես էլ տարբեր թատերական իրադարձությունների համար նախատեսված հարթակ։  Մաքքարթերի թատրոնի այս յուրահատուկ առանձնահատկությունը նրա վրա պարտավորություն է դնում ստեղծել և ներկայացնել նոր բեմական աշխատանքներ, ներկայացնել դասական թատերական խաղացանկի նոր ընթերցումներ և աշխարհի լավագույն թատերական կատարողներին ներգրավել Նյու Ջերսիի կենտրոնում։ Մաքքարթերի թատրոնը պարտավորվում է ներգրավել, ձևավորել և զարգացնել ամենատարբեր լսարաններ՝ արվեստը հասանելի դարձնելով յուրաքանչյուր մարդու, և ցուցադրել ամենատարբեր համարձակ ծրագրեր ։

## Պատմություն
Պրինսթոնի համալսարանի շրջանավարտ Թոմաս Մաքքարթերը  () ֆինանսավորում է  Մաքքարթեր թատրոնի շինարարությունը՝  որպես փորձնական համալսարանի Եռանկյունային ակումբի մշտական բեմ  ()։ Այս ուսանողական թատրոնի խումբը շարունակում է ամեն տարի ելույթներ ունենալ Մաքքարտերայի  թատրոնում։ Մաքքարտերա թատրոնը բացվել է 1930-ի փետրվարի 21-ին՝  Եռանկյունային ակումբի «Ոսկե շուն» ամենամյա ներկայացման  քառասուներորդ տարեդարձի կապակցությամբ։ Այս ներկայացման աստղերից մեկը  առաջին կուրսի Ջուշուա Լոգանն է և երկրորդ կուրսի ուսանող  Ջեյմս Ստյուարտը։

20-րդ դարի 30-ական թվականներին Մաքքարթերի թատրոնը ժողովրդականություն է ձեռք բերում որպես թատերական հարթակ, որտեղ բեմադրվում էին Բրոդվեյի պիեսները, ինչը պայմանավորված էր մեծ հանդիսասրահի առկայությամբ և Նյու Յորքին մոտ լինելու հանգամանքով։  Մաքքարթերի թատրոնի բեմում տեղի ունեցավ Թորնթոն Ուայլդերի «Մեր քաղաքը» (անգլ.՝ Our Town, 1938, Պուլտիցերյան մրցանակ, 1938) ֆիլմի պրեմիերան և այդ ժամանակվա մի շարք հայտնի պիեսներ։

Չնայած Մաքքարթերի թատրոնը նախատեսված չէր որպես համերգային հարթակ, սակայն գրեթե կես դար այստեղ Պրիստոնի համալսարանի համերգներ էին անցկացվում։

1935 թվականին այստեղ տեղի է ունեցել բալետային խմբի միակ ելույթը, որն այն ժամանակ կոչվում էր «Ամերիկյան բալետ»։ Այն պարուսույց Ջորջ Բալանչինի առաջին պրոֆեսիոնալ թատերախումբն էր։ Հետագայում Բալանչինի թատերախումբը հայտնի է դարձել որպես Նյու Յորքի քաղաքային բալետ։
մինի|Դահլիճ
1973 թվականին Փրինսթոնի համալսարանը կառավարման ղեկը հանձնել է Մաքքարթերի թատերական թատերախմբին։ Այսօր Մաքքարթերի թատրոնը շարունակում է իր թատերական ավանդույթները պահպանել Էմիլի Մաննի թատրոնի գլխավոր ռեժիսորի ստեղծագործական մեկնարկի ներքո։
մինի|Դահլիճ

## Ծանոթագրություններ

## Արտաքին հղումներ
* Официальный сайт Театра Маккартера 
* Firestone Library exhibition marks 75th anniversary of McCarter Theatre

Կատեգորիա:«Թոնի» մրցանակի դափնեկիրներ
Կատեգորիա:ԱՄՆ-ի թատրոններ
ՆԱՏՕ-ին անդամակցելու գործողությունների ծրագիր

մինի|300x300пкс|ՆԱՏՕ-ի ընդլայնում
**ՆԱՏՕ-ին անդամակցելու գործողությունների ծրագիր** (), ՆԱՏՕ-ում նոր անդամների ընդունման ծրագիր։ Ծրագիրը սկսվել է 1999 թվականի ապրիլից։ Նախատեսված է այն երկրներին օգնելու համար, որոնք պլանավորում են դառնալ ՆԱՏՕ-ի անդամ։ Ծրագիրը նախատեսում է թեկնածու երկրների կողմից հետադարձ կապ ստանալ ՆԱՏՕ-ին անդամակցության նախապատրաստման և ՆԱՏՕ-ի ստանդարտների պահպանման հետ կապված իրենց գործողությունների վերաբերյալ բոլոր հիմնական ուղղություններով (քաղաքական, տնտեսական, ռազմական, իրավական և այլն)։

Այս պահին ծրագրին մասնակցում են Մակեդոնիան (ծրագրի մեկնարկից ի վեր) և Բոսնիա և Հերցեգովինան։

Վրաստանը ցանկություն է հայտնում միանալ ծրագրին։ 2008 թվականին Ուկրաինայի ղեկավարությունը Բրյուսել նամակ էր ուղարկել Ուկրաինային ծրագրում ընդգրկելու մասին, սակայն 2010 թվականին Ուկրաինայի նախագահ Վիկտոր Յանուկովիչը լուծարել էր ՆԱՏՕ-ին անդամակցելու համար երկրի նախապատրաստման հարցերով միջգերատեսչական հանձնաժողովը և եվրատլանտյան ինտեգրման հարցերով ազգային կենտրոնը 2017 թվականի հունիսի 8-ին Ուկրաինայի ռադայի նպատակը հռչակել էր ՆԱՏՕ-ին անդամակցելը։ Այդ պահից ի վեր Ուկրաինան և ՆԱՏՕ-ն պաշտոնական քննարկումներ են սկսել դաշինքին երկրի անդամակցության գործողությունների ծրագրի ներդրման շուրջ։

## Ծանոթագրություններ

Կատեգորիա:ՆԱՏՕ
Never Really Over

**«Never Really Over»** (Երբեք չի ավարտվի), երգ, որ ձայնագրել է ամերիկացի երգչուհի Քեթի Փերրին։ Թողարկվել է որպես սինգլ 2019 թվականի մայիսի 31-ին։

## Նախապատմություն և թողարկում
Մայիսի 27-ին Քեթի Փերրին որոշ երկրպագուների ուղարկել է գաղտնի հանդիպման հրավեր, որը պետք է կայանար մայիսի 29-ին։ Մայիսի 28-ին երգչուհին ցույց է տվել պաշտոնական շապիկը, իսկ երգը հասանելի է դարձել նախնական պահպանման համար Spotify-ում։ Մայիսի 30-ին «Good Morning America» հաղորդման եթերում ներկայացվել է մի հատված տեսահոլովակից։

Հունիսի 4-ին երգն ուղարկվել է ԱՄՆ ռադիոկայաններ։

## Տեսահոլովակ
Տեսահոլովակը, որը նկարահանել է ռեժիսոր Ֆիլիպա Փրայսը, թողարկվել է 2019 թվականի մայիսի 31-ին։ Քննադատները բարձր են գնահատելլ երգչուհու նոր հոլովակի կառուցվածքն ու ասելիքը։

## Երգացանկ

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 
* 
* 
* 

Կատեգորիա:2019 երգեր
Կատեգորիա:2019 սինգլներ
Կատեգորիա:Քեթի Փերրիի սինգլներ
Կյանքն առջևում է (ֆիլմ)

«**Կյանքն առջևում է»,** ռեժիսոր Կարեն Հովհաննեսյանի ռուսական կատակերգական ֆիլմ, որը պատմում է 11 բ դասարանի նախկին աշակերտների հանդիպման մասին,որը տեղի է ունեցել նրանց ավարտելուց մի քանի տարի անց։ Գլխավոր դերերը խաղացել են Եգոր Կորեշկովը, Օլգա Մեդինիչը, Պավել Պրիլուչնինը, Դենիս Շվեդովը, Արթուր Սմոլյանինովը, Յուլյա Ալեքսանդրովը, Վալերիա Կոժեվնիկովան, Մաքսիմ Վիտորգանը, Ալեքսանդր Պալը և Սվետլանա Խոդչենկովան։ Ֆիլմի պրեմիերան կայացել է 2017 թվականի հոկտեմբերի  5–ին՝ ռուսական կինոթատրոնում։

## Սյուժե
11-ի բ դասարանը առաջին անգամ միասին հավաքվում է 15 տարի անց Յարոսլավում՝ համադասարանցու թաղումից հետո, և այդ հանդիպումը իրենց համար զարմանալի հնարավորություն էր կարճ ժամանակով վերադառնալ անցյալ։ Հին գաղտնիքները և անձնական հաշիվները, վիրավորանքները և առաջին սերը գցում են նրանց կրքերի հորձանուտը։

## Դերերում
* Եգոր Կորեշկով– Սերգեյ Տյուլենեվ, դպրոցում սիրահարված էր Մաշային։Աշխատում է բժիշկ–գինեկոլոգ։
* Օլգա Մեդինիչ՝ Մարիա, դպրոցում սիրահարված էր Միքայելին, բայց հանդիպելով Սերգեյին, շփվում է նրա հետ, մինչև Միշան կրկին ուշադրություն դարձնի իրեն։
* Պավել Պրիլուչնի՝ Միքայել, Մարիայի առաջին սերը, զեխ ու շվայտ կյանք էր վարում։ Գործողության ընթացքում նկարը կրկին համընկնում է Մաշայի հետ։
* Դենիս Շվեդով՝ Իգոր, ավազակ։
* Արթուր Սմոլյանինով՝ Գրիգորի Կիսելև (Կիսել), Իգորի լավ ընկերը։ Երիտասարդ տարիներից զբաղվում էր դրամաշորթությամբ, բայց հետո հրաժարվել է ավազակի կյանքից և դարձել է քարոզիչ։
* Յուլյա Ալեքսանդրովա՝ Գալինա, Ալիի լավ ընկերուհին։ Ապրում է Մոսկվայում, շատ է ուզում երեխա ունենալ։
* Վալերիա Կոժևնիկովա՝ Ալլա, երկու երեխաների մայր և Վլադիմիրից սպասում էր երրորդ երեխային։ Վլադիմիրին ստիպում էր Գալինային երեխա պարգևել։
* Մաքսիմ Վիտորգան՝ Ալլիի ամուսինը։
* Ալեքսանդր Պալ՝ դպրոցում սիրահարվել էր Լյուդային։ Դասարանում ամենամեծն էր։ Ֆիլմում իմացել է, որ իր զգացմունքները փոխադարձ են։
* Սվետլանա Խոդչենկովա, դասարանի «աստղը» ։Դպրոցն ավարտելուց հետոմեկնում է Եվրոպա և այնտեղ աշխատում որպես մերկապարուհի։ Ֆիլմի ընթացքում հասկանում է, որ սիրում է Գենային և գնում, ծանոթանում է նրա մոր հետ։
* Ելիզավետա  Կարդենաս՝ Կլարա
* Սերգեյ Բուրունով՝ Օլեգ Վիկտորիչ՝ ֆիզկուլտուրայի ուսուցիչ
* Իլյա Խվոստիկով՝ Սերգեյ Տրուշանին
* Արտյոմ Սամակին՝ Անդրեյ Օսոկին
* Վլադիմիր Դանայ՝ Գեորգի
* Յուլյա Վոլկովա՝ ռեստորանային երգչուհի

## Նկարահանող խումբ
* Պրոդյուսեր ու բեմադրող–ռեժիսոր–Կարեն Հովհաննեսյան
* Բեմադրող–օպերատոր–Վասիլի Գրիգոլյունաս

## Ծանոթագրություններ

## Աղբյուրներ
* «Жизнь впереди»
* «Жизнь впереди»
* Жизнь впереди (2017) / информация о фильме

Կատեգորիա:2010-ականների ռուսերեն ֆիլմեր
Կատեգորիա:2017 ֆիլմեր
Կատեգորիա:Ռուսական կինոկատակերգություններ
Սուննիական եռանկյուն

left|thumb|300px|Սուննիական եռանկյան քարտեզը, որը հիմնականում ներառում է արաբ սուննի մուսուլմանների բնակության տարածքները։
**Սուննիական եռանկյուն**, Իրաքի խիտ բնակեցված շրջան, որն ընկած է մայրաքաղաք Բաղդադից հյուսիս-արևմուտք։ Շրջանը հիմնականում բնակեցված է արաբ սուննի մուսուլմաններով։

Սուննիական եռանկյան ծայրակետերը գտնվում են Բաաքուբայի մոտ (գտնվում է եռանկյան արևելյան հատվածում), Բաղդադում (հարավային հատվածում), Ռամադիում (արևմտյան հատված) և Տիգրիտում (հյուսիսային հատված)։ Եռանկյան յուրաքանչյուր կողմն ունի շուրջ 125 կիլոմետր երկարություն (80 մղոն)։ Եռանկյան մեջ են մտնում նաև Սամարա և Էլ Ֆալուջա քաղաքները։

[right|thumb|[ԿՀՎ փաստերի տեղեկագիր|ԿՀՎ փաստերի տեղեկագրի 2003 թվականի քարտեզը, որտեղ բաց նարնջագույն գույնով նշված են արաբ սուննի մուսուլմաններով բնակեցված տարածքները։]]

Շրջանը մշտապես եղել է Իրաքի նախագահ Սադդամ Հուսեյնի կառավարության խիստ աջակցության տակ գտնվող տարածք։ Սկսած 1970-ական թվականների սկզբից երկրի կառավարության հիմնական պաշտոնյաները, քաղաքական գործիչները և ռազմական առաջնորդներն սերում են այս շրջանից։ Սադամն ինքնին ծնվել է Տիգրիտի շրջանում։

2003 թվականին ԱՄՆ-ի և դաշնակիցների կողմից Իրաք ներխուժելուց հետո՝ շրջանը դարձել է կոալիցիոն ուժերի դեմ սուննի զինված ընդդիմության պայքարի հիմնական թատերաբեմերից մեկը։ Արևմտյան մամուլում մեծապես տարածվում էր այն տեսակետը, որը Սադամ Հուսեյնը ապաստան կփնտրի իր սուննի աջակիցների շրջանում, իսկ արդեն 2003 թվականի դեկտեմբերի 13-ին Հուսեյնը ձերբակալվել է Էդ Դաուր գյուղում, որը գտնվում է Տիգրիտից 15&nbsp;կիլոմետր դեպի հարավ։

«Սուննիական եռանկյուն» տերմինը կիրառվել է 1970-ական թվականներից սկսած՝ հիմնականում Իրաքի ակադեմիկոսների կողմից։ Կիրառման հիմնական նպատակը շրջանի տարանջատումն էր երկրի հյուսիսային և հարավային շրջաններից։ ԶԼՄ-ներում առաջին անգամ կիրառվել է 2002 թվականի սեպտեմբերի 14-ին «San Francisco Chronicle» օրաթերթում, որտեղ ամերիկացի զենքի նախկին տեսուչ Սքոթ Ռիթերը նշում է․ «Ներխուժման ժամանակ մենք կարող ենք ստանալ որոշ շիաների և քրդերի օգնությունը, սակայն Բաղդադ հասնելու համար անհրաժեշտ է հաղթահարել Սուննիական եռանկյունը»։ Այդուհանդերձ, տերմինը լայն տարածում է գտել միայն 2003 թվականի հունիսի 10-ին, երբ *[[The New York Times|New York Times]]* օրաթերթը կիրառել է այն իր հոդվածներից մեկում։ Հոդվածում մասնավորապես նշված էր․ «ամերիկյան նոր փորձ, որը Բաղդադի հյուսիսում և արևմուտքում կօգնի հաղթահարել սուննի մուսուլմաններով բնակեցված տարածքների զինված դիմադրությունը, որն առավել հայտնի է *Սուննիական եռանկյուն* անվամբ»։ Դրանից հետո տեղանունը հաճախ հանդիպել է ամերիկյան ուժերի կողմից ղեկավարվող կոալիցիայի՝ շրջանում իրականացվող գործողությունների վերաբերյալ հաղորդագրություններում։

«Սուննիական եռանկյունը» չպետք է շփոթել «Մահվան եռանկյան» հետ․ շրջան, որը գտնվում է Բաղդադից հարավ և հիմնականում բնակեցված է սուննի մուսուլմաններով։ Այս շրջանում հիմնական մարտական գործողությունները տեղի են ունեցել 2004 թվականի նոյեմբեր և դեկտեմբեր ամիսներին։

## Ծանոթագրություններ

Կատեգորիա:Իրաքի աշխարհագրություն
Կատեգորիա:Իրաքի պատերազմ
Կատեգորիա:Իրաքի քաղաքականություն